মহানগরের মহাপুজোয় নলিন সরকার স্ট্রিট

কলকাতা: শহর জুড়ে উৎসবের মরশুম। বছর ঘরে মা আসছেন। নতুন বৌয়ের মতো সেডে উঠেছে কলকাতা। আলোর রোশনাইয়ে ঝলমল করছে তিলোত্তমা। দুর্গাপুজো মানেই চমক,বনেদি বাড়ির সঙ্গে সঙ্গে রকবামি থিমের বাহারে জেসে উঠেছে শহরের বিভিন্ন ক্লাবের পুজো মণ্ডপগুলো (Kolkata Theme Puja Pandal)। উত্তর কলকাতা বনেদি পুজোর সঙ্গে সঙ্গে মহানগরের প্রাচীন বারোয়ারি পুজোগুলির মধ্যে অন্যতম হল নলিন সরকার স্ট্রিটের দুর্গাপুজো (Nalin Sarkar Street Durga Puja 2025)। এবার এই পুজোর বয়স ৯৩ বছরের পা রাখল। এ বার তাঁদের পুজোর থিম – ‘রূপান্তর’।

এবারের থিম সমাজে নারী শক্তির ‘রূপান্তরে’র গল্প। উদ্যোক্তাদের দাবি, এই থিম দর্শনার্থীদের মুগ্ধ করবেই। আজকের সমাজ সমগ্র বিশ্বে সময়ের সঙ্গে পাল্লা দিয়ে নারীশক্তির যে ‘রূপান্তর’ ঘটেছে, স্ত্রী জাতির সেই অগ্রগতি ও ব্যাপ্তিকেই এই থিমের সাহায্যে মণ্ডপ সজ্জায় তা ফুটিয়ে তোলা হচ্ছে। পুজোর থিম এবং বিষয় ভাবনার সঙ্গে যুক্ত রয়েছেন প্রখ্যাত শিল্পী সনাতন দিন্দা।শিল্পী সনাতন দিন্দা স্পষ্ট বলেছেন, ‘মহিলারা স্বাধীন, তাদের কেন নিয়মের বেড়াজালে বেঁধে রাখা হবে? তাই এই থিম এক রকম মুক্তির রূপান্তর।’

আরও পড়ুন: মহানগরের মহাপুজো | ত্রিকোণ পার্ক

মণ্ডপ নির্মাণের অন্যান্য সামগ্রীর মধ্যে রয়েছে – প্লাস্টার অফ প্যারিস, ফোম, কাঠ, দড়ি প্রভৃতি। শুধু থিম ভাবনা নয়, প্রতিমার সাজেও থাকছে বিশেষ চমক। এবারে দশভূজার বদলে দেখা যাবে ১৮ হাতে ভর করে দাপিয়ে বেড়াচ্ছেন মা দুর্গা। উদ্যোক্তারা জানাচ্ছেন, সমাজে নারীর বহুমুখী ভূমিকার প্রতিফলনই থাকবে এই অভিনব প্রতিমায়। নলিন সরকার স্ট্রিটের এই পুজো নিয়ে প্রতি বছরই দর্শনার্থীদের মধ্যে বিপুল উৎসাহ ও উদ্দীপনা দেখা যায়। উদ্যোক্তাদের আশা, তাঁদের এ বারের আয়োজন দর্শকদের ভাল লাগবে।

দেখুন ভিডিও